
Varios oportunida pa saluda nan na Oranjestad y San Nicolas 


Prome Minister Evelyn Wever - Croes a reuni cu e comision cu 
a wordo instala pa prepara pa e bishita Real, pa ricibi update 
di locual e programa ta encera. Rey Willem Alexander, Reina 
Maxima y Prinses Amalia lo ta bishitando Aruba dianan 30 di 
januari, 31 di januari y dia 1 di februari mainta nan ta sigui pa 
Corsou. Durante di e dianan 30 y 31 di januari, tin un programa 
extenso prepara. 


Prome Minister Wever - Croes a expresa cu e bunita di e 
programa ta, cu lo tin amplio oportunidad pa henter pueblo 
di Aruba por acudi y mira e famia Real, specialmente Prinses 
Amalia cu ta su prome biaha bishitando Aruba. Sra. Nicole 
Hoevertsz cu ta forma parti di e comision bishita real 2023, a 
expresa cu a hinca un bunita programa den otro, cu diferente 
oportunidad unda cu pueblo por saluda e famia Real. 


Dia 30 di juni dia cu Rey Willem Alexander, Reina Maxima 
y Prinses Amalia yega Aruba, nan lo sali aeropuerto y bay 
direccion Wilhelminapark caminda lo tin actividad y e militarnan. 


Na e sitio ey, muchanan di scol y demas miembronan di 
comunidad por tey pa duna e famia Real bon bini. 

Despues, Rey Willem Alexander, Reina Maxima y Prinses 
Amalia ta bay cerca Gobernador pa un reunion cortico. 
Siguientemente nan ta cana bay Parlamento di Aruba caminda 
nan lo ricibi presentacion di arte y musica di Aruba. Despues di 
Parlamento, e famia Real ta cana bay Bestuurskantoor y nan 
lo ricibi mas presentacion musical. Na Bestuurskantoor lo bay 
tin un reunion un poco mas extenso den Sala di Conseho di 
Minister pa papia riba e desaroyo di Aruba. 

Despues di e reunion na Bestuurskantoor, Rey Willem 
Alexander, Reina Maxima y Prinses Amalia lo tin momento 
pa nan por descansa un rato y despues prepara pa bay San 
Nicolas. E bishita na San Nicolas ta inicia na Filomena College 
caminda cu nan lo mira exposicion di Boy Ecury y despues 
nan lo cana den cayanan na San Nicolas pa bay museo, mira 
e pinturanan riba muraya y nan ta finalisa na Nicolaas Store. 
Eynan lo tin presentacion di arte, musica y baile pa nan por 
mira. Riba henter e ruta aki, henter comunidad ta bon bini pa 
mira y cera conoci cu nan. 

Riba e di dos dia cu Rey Willem Alexander, Reina Maxima y 
Prinses Amalia ta na Aruba, durante e parti mainta lo bay tin 
algun actividad programa cu nan mes ta haci y cu ta prepara 
pa nan. Y despues den oranan di atardi henter pueblo ta un 
biaha mas invita pa ta presente patras di Bestuurskantoor riba 
Plaza Padu, caminda cu lo tin Bon Bini festival. E festival lo 
bay ta tuma luga riba henter plaza, acompaña cu diferente 
presentacion, pa nan cera conoci cu hopi mas di nos isla. 
Despues nan ta bay Fort Zoutman pa nan mira parti di e loke 
ta e Bon Bini Festival y despues cu brassband nan ta sali bin 
pafo, y bay cu nan bus cu ta hibanan bek hotel sosega. 

E siguiente dia 1 di februari parti mainta, nan ta sigui cu nan 
bishita den Caribe, pa Corsou. 


Prome Minister a indica cu durante di e dos dianan cu Rey 
Willem Alexander, Reina Maxima y Prinses Amalia ta na Aruba, 
nan ta desea di ta den contacto cu hende y experiencia cosnan 
di Aruba. Pues di Gobierno di Aruba ta extende invitacion na 
henter comunidad di Aruba pa prepara agenda pa por hiba e 
muchanan pa conoce e famia Real di Reino Hulandes. “Ban 
mustranan e cordialidad cu nos conoce na Aruba, y ban duna 
nan un bon bini caluroso.” 


Pa conclui, Premier Wever - Croes a gradici e comision cu ta 
haciendo tremendo trabou. Den e proximo dianan, nan lo tin 
momento pa train henter e programa cual ta sigura di lo bay ta 
bunita hinca den otro pa ricibi e famia Real. 

Prome Minister Evelyn Wever-Croes: 


Su lucha den union cu e pueblo y cu hopi positivismo pa logra cosnan grandi, 


A CONBERTI BETICO DEN AMIGO DI PUEBLO, 
UN TATA DI PUEBLO ARUBA 


“Mi no ta un tata di un famia, cu ta consisti di homber y muhe y 
yiunan. Mi ta un tata particular, tata di un famia grandi, tata di 
un pueblo, nos pueblo di Aruba.” 


Betico Croes tawata tin un amor incondicional pa e pueblo di 
Aruba. E tawata amigo di pueblo, hende di tur hende. E tawatin 
semper atencion pa tur hende, mescos cu ta su mesun yiu. Su 
lucha pa logra libertad di nos pueblo tawata incansabel. Y ta su 
noblesa pa realisa e libertad aki, awe ta haci cu Aruba ta stima 
Betico Croes. Betico mes a bisa den un di su discursonan cu 


ta wordo considera un di su discursonan di 
despedida den Seri Noka, “Mi no ta un tata 
di un famia di mama, tata y 4 yiu. Mi ta un 
| tata particular, di henter Aruba”. Y esey e 
| yiunan di Aruba cu a conoce Betico, tambe 
a sinti. 


| Como politico Betico Croes a demostra 
| con ta lidera cu curason, poniendo e 
pueblo, e ser humano na prome luga. Con 
| ta lidera cu respet pa otro, dunando respet 
y exigiendo respet. 

El a mustra nos cu mester duna espacio 
na hende muhe den politica, pasobra 
mas participacion di hende muhe den 
politica y den puestonan importante den 
gobiernonan ta trece un miho balance den 
toma di decisionnan cu ta concerni nos tur, 
homber y muhe. 


El a mustra nos con pa bo logra bo meta, 
bo mester tin biaha dal algun paso chikito 
atras, pa despues bo sali cu pasonan grandi 
padilanti. El a siña nos e importancia y e 
balor di stima nos pais, y nos simbolonan 
di libertad, nos himno y nos bandera. 
Betico a mustra nos e importancia di 
union, pasobra un pueblo uni hamas lo ser 
venci. Union entre famianan, union entre 
ideologianan politico, union entre esnan 
cu a nace aki, y esnan cu no a nace aki. 


Betico su palabranan tabata Arubiano no 
ta esnan cu a nace aki so, sino tambe 
esnan cu a haci di Aruba nan pais. Awor 
ta na cada un di nos pa sigui cu e balornan cu Betico Croes 
a mustra nos, y cu a conduci na logronan grandi pa nos pais. 
Aruba ta un famia. Y cu positivismo, hunto nos ta bira mas 
fuerte como un famia uni y logra cosnan mas grandi pa Aruba. 
Danki Betico, pa Stima nos pais. 


Den nomber di Gobierno di Aruba, Prome Minister Evelyn 
Wever-Croes, ta invita tur ciudadano pa celebra Dia di Betico 
diaranson awo 25 di januari. 

BIN CELEBRA 


Na Plaza Libertador G.F. Betico Croes 


BETICO- “DANKI 
PA STIMA NOS PAIS” 


24. | MANIFESTACION 
JAN| CULTURAL 


E CEREMONIA 
JAN| PROTOCOLAR 

E MANEHO DI DIVERSIFICACION DI NOS TURISMO TA CONTINUA 
E AEROLINEA AVIANCA AWOR CU VUELO 
DIRECTO PA MEDELLIN 


Den cuadro di diversificacion Minister di Turismo y Salud 
Publico sr. Dangui Oduber ta comparti cu e aerolinea di Avianca 
ta aumenta nan vuelonan pa Aruba. Avianca lo ta operando 4 
vuelo semanal for di Medellin Colombia pa un temporada, di 
13 di juni pa 20 di augustes di e aña aki. E vuelonan existente 
for di Bogota cu ta vuelonan diario lo continua normal. 


E vuelo for di Medellin lo ta 4 biaha pa siman riba diamars, 
diahuebs diasabra y diadomingo, Avianca ya ta operando 14 
vuelo semanal tur dia di siman. Durante e temporada di zomer 
Avianca lo tin total di 18 vuelo semanal pa Aruba cu nan ta 
opera cu nan avion Airbus A320 cu tin un capasidad di 186 
asiento. 


Minister Dangui Oduber ta satisfecho con Aruba su turismo a 


bay den aña 2022, caminda a registra un grado di recuperacion 
di nos turismo di 98.4% den comparacion cu aña 2019. Tur 
indicacion ta mustra cu aña 2023 nos lo surpasa cifranan di 
aña 2019. E aumento di vuelo di Avianca ta bay haci cu lo bay 
tin un aumento den e “airlift” di Latino America pa Aruba den e 
temporada di zomer. 


Diversificacion di nos turismo ta keda parti di e strategia y cu 
e vuelo adicional aki minister Oduber ta cumpliendo cu esaki. 


Minister Dangui Oduber a duna di conoce cu diversificacion 
di rutanan den latino America ta cuadra cu e maneho di 
Gobierno. Minister Oduber ta hopi satisfecho cu e trabou cu 
e airlift committee ta haciendo. Ban sigui traha hunto pa nos 
sigui engrandese nos turismo. 

Minister Dangui Oduber: 

Dialuna mainta Minister di Turismo y Salud Publico sr. 
Dangui Oduber a haci un anuncio importante den cuadro di e 
mehoracion di nos producto Aruba. E biaha aki ta e proyecto 
di embeyecimento di e strip di Eagle Beach for di e retonde di 
Amsterdam Manor te cu e retonde di Alhambra. E proyecto aki 
ta bay wordo financia pa Tourism Product Enhancement Fund 
(TPEF) y Aruba Tourism Authority (ATA). 


E proyecto aki ta un bunita proyecto caminda sector publico y 
sector priva ta bay traha cu otro. Sector publico ta bay haci e 
inversionnan y sector priva ta compromete nan mes pa haci e 
mantencionnan necesario den e añanan nos dilanti. 


Dialuna anochi den un ceremonia Minister Oduber 
conhuntamente cu ture General Managernan die propiedadnan 
cu ta riba e strip cu ta bay ricibi e embeyecimento y president 
di e Board di TPEF sr. Mario Arends a firma un MOU caminda 
tur partido ta compromete nan mes cu otro. 


E proyecto aki ta bay wordo realisa den 2 fase, e prome fase 
ta bay cuminsa den e dianan nos dilanti. Total sector publico 
ta bay inverti un suma significante den e proyecto aki y sector 
priva ta bay inverti den e mantencion di e proyecto. E modelo 
aki ta uno nobo y distinto cu ministerio di turismo a scohe pa 
traha cune pa laga sector priva tambe participa activamente 
den mantencion di diferente proyectonan. Esaki ta haci e 
proyecto aki uno unico y un bon modelo pa futuro. Ta muestra 
di cooperacion y trahando hunto por logra mas. 


Di e manera aki nos por garantisa cu e proyecto lo ta un 
duradero y lo eleva producto Aruba. 

Den e proyecto aki ta bay embeyece henter e strip di Eagle 
Beach, lo bay percura pa uniforma e landscaping cu flora y 
piedranan blanco, pa henter e strip keda mas orginisa y mihor 
structura. E idea ta pa henter strip aparenta igual creando un 
sentimento mas agradabel pa nos bishitantenan. Tambe lo bay 
agrega mas bari di sushi riba e strip pa asina tin un mihor 
maneho di desperdicio den e area aki. 


Finalmente Minister Dangui Oduber ta gradici e Board di TPEF, 
ATA y tur e General Managernan di e propiedadnan pa nan 
colaboracion cu e bunita proyecto aki cu sigur lo tin un balor 
agrega pa Aruba. 

Recientemente, Minister Endy Croes a atende 
“Vierlandenoverleg” na Curaçao hunto cu Ministernan di 
Enseñansa di Reino Hulandes, esta Minister di Enseñansa di 
Curaçao, sr. Sithree van Heydoorn, Minister di Enseñansa di 
Sint Maarten, sr. Rodolphe Samuel y Minister di Enseñansa 
di Hulanda, sr. Robbert Dijkgraaf. Durante e reunion anual 
di Enseñansa, Cultura y Ciencia entre e 4 paisnan di Reino 
Hulandes, e Ministernan di Enseñansa a presenta e proyecto 
Beca di Reino (Koninkrijksbeurs). 


“Ta importante pa nos ofrece e hobennan di e islanan un miho 
perspectiva door di uza e poder di reino”, Minister di Enseñansa 


di Hulanda Sr. Robbert Dijkgraaf a expresa. 


Segun varios investigacion, ta indica cu e studiantenan di 


Caribe cu ta sigui studia na Hulanda ta enfrenta diferente reto 
y/of barera. E 4 paisnan, esta Aruba, Curaçao, Sint Maarten y 
Hulanda, kier introduci “Caribbean Academic Orientation Year”, 
pa prepara e studiantenan miho pa estudio di Enseñansa 
Superior (HBO) y/of universidad. 


E plan ta pa e 3 universidadnan den e parti Caribense di 
Reino Hulandes ofrece conhuntamente un programa pa e 
aña di orientacion, unda cu tin e opcion tambe di traha den 
colaboracion cu Enseñansa Superior y universidadnan di 
Hulanda. 


E intencion di esaki ta pa den futuro Enseñansa Secundario 
den e parti Caribense di Reino Hulandes ta mas alinia cu 
Enseñansa Superior y universidadnan di Hulanda. 

Diaranson atardi, den un esfera ameno Minister Endy Croes 
y colega Prome Minister di Aruba, Evelyn Wever - Croes a 
ricibi bishita di Minister di Enseñansa, Cultura y Ciencia di 
Hulanda, sr. Robbert Dijkgraaf y delegacion. Minister Endy 
Croes a agrega cu Minister Dijkgraaf tabata algun dia pasa na 
Curagao, unda a participa den e Vierlandenoverleg hunto cu e 
Ministernan di Ensefiansa di Reino Hulandes. Un di temanan 
cu a wordo trata den e Vierlandenoverleg tabata e Doorlichting 
Rapport di e tres islanan. Un otro tema hopi importante cu 
tambe a wordo trata ta e proyecto Studiesucces, cual a wordo 
firma diamars ultimo. 


Durante e reunion a intercambia idea unda cu Minister Dijkgraaf 
a expresa e deseo di traha hunto, a intercambia diferente 
topico. Minister Endy Croes a sigui bisa cu Minister Dijkgraaf 
a keda impresiona, dunando di su parti tambe cu portanan 
habri pa nos por traha hunto pa e mehora ensefiansa den su 
totalidad. Pa asina brinda tur mucha e oportunidad pa por 
sigui un scol y miho oportunidadnan pa futuro. Finalisando 
Minister Endy Croes a expresa cu e ta hopi contento, e tabata 
un bon reunion. 

Minister Endy Croes: 


CONFERENCIA NA CURACAO CUE 4 
MINISTERNAN DI ENSEÑANSA DI REINO 
HULANDES 


Recientemente, Minister Endy Croes a reuni cu Ministernan 
di Enseñansa di Reino Hulandes, esta Minister di Enseñansa 
di Hulanda, Sr. Robbert Dijkgraaf, Minister di Enseñansa di 
Sint Maarten, Sr. Rodolphe Samuel y Minister di Enseñansa 
di Curacao, Sr. Sithree van Heydoorn. Durante e conferencia 
a trata diferente topico importante, entre otro: Stimuleren 
Leraren opleidingen. 


STIMULEREN LERARENOPLEIDINGEN CONOCI TAMBE 
COMO PROYECTO KIBRAHACHA: 

E asociacion (partnerschap) Samen Opleiden & 
Professionaliseren di docentenan di e islanan Aruba, Boneiro 
y Curaçao ta e proyecto Kibrahacha. Un punto di preocupacion 
constante ta e formacion y preparacion di docentenan cualifica 
di islanan di Reino Hulandes. Tin un “samenswerkingsprotocol” 
firma pa stimula formacion di docentenan di islanan di Reino 
Hulandes den Caribe. A palabra cuater (4) punto di accion. 
(1) Brinda sosten structural na e programa di formacion di 
docentenan Leraren Opleiding Funderend Onderwijs na 
Boneiro (LOFO). (2) Den colaboracion cu Sint Maarten pa crea 
e posibilidad substancial pa keda actualisa y profesionalisa 
e docentenan di Sint Eustatius y Saba. (3) Capacitacion di 
asistente di klas (klassenasistenten), kendenan tin MBO 
4-diploma por haya un Pedagogisch Didactisch Getuigschrift 
(PDG) educacion primario. (4) Inicia un scol di formacion pa 
docentenan di e islanan Aruba, Boneiro y Curaçao. Banda 
di esaki, Instituto Pedagogico Arubano (IPA) riba asignacion 
di Ministerie van Onderwijs, Cultuur en Wetenschap (OCW) 
a inicia un trayecto di un aña y mei di Educational Needs 
pa educacion primario y educacion secundario (primaire y 
voortgezet onderwijs) pa Saba y Sint Eustatius como parti 
di e proyecto Kibrachacha. Despues di un investigacion a 
ilustra cu dicho islanan tin nesecidad pa esaki. Tambe, den 
luna di januari di aña 2023, Universidad di Sint Maarten 
den colaboracion cu Universidad di Virgin Island (UVI) ta 


ofreciendo Bachelor of Arts in Elementery Education na Saba 
y Sint Eustatius. Den luna di november di aña 2022 a firma e 
Memorandum of Understanding (MOU) entre University of St. 
Martin (USM), University of the Virgin Islands (UVI) y Ministerie 
van Onderwijs, Cultuur en Wetenschap (OCW). E cohort cu a 
inicia esaki ta wordo subsidia pa OCW Hulanda. E programa 
lo wordo duna blended, pues un combinacion di les tradicional 
unda cu e alumnonan ta fisicamente presente den les (face 
to face) y les virtual. Un total di 14 studiante a inscribi pa e 
estudio aki. 


DOCENTENAN CU TA SIGUI E PROGRAMA AKI: 

Desde aña 2021, e studiantenan cu ta eherciendo e estudio 
di Leraar Primair Onderwijs ta ricibiendo formacion via e 
sistema aki. Un total di 93 studiante y 15 “opleidingsscholen” 
ta participando. E “partnershap” aki ta conduci na un 
comunicacion mas eficaz y afinacion entre institutonan cu 
ta prepara docente, directiva di scol y Gobierno. Tambe, e 
compromiso entre islanan pa yega un vision conhunto riba e 
tema aki. Kibrahacha lo continua cu profesionalisacion den tur 
nivel. Actualmente Kibrahacha ta haciendo un investigacion 
profundo riba “human capital”, pa por bin cu un planificacion 
di “human capital” pa e islanan Aruba, Boneiro Curacao. 
Pues, ki tipo di maestro e islanan aki ta bay tin mester, den ki 
tempo y cua area mester di e maestronan aki, pa asina traha 
structura, enfoca y dirigi pa futuro. Si tur cos cana di acuerdo 
cu e planificacion, den luna di februari di aña 2023, e rapport 
aki mester keda cla. 


INVESTIGACION: 
E investigacion aki alabes lo analisa e HR Beleid, e 
“doorgroeimodel” di docentenan, condicion di trabou y 
rechtspositie. Tin diferencia grandientreeislanan. Pues, adiscuti 
ampliamento riba e topico aki durante e Vierlandenoverleg. 
Trabou ta continua. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo Sl, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY ARUPRO 5 ECOTECH FREEZONE 5 


o 


GREEN WASTE/PALLET i 
BLANCO A: a 


VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" airco, computers, ete 


OZETA DI MOTOR DALTRA CARENTRA 
HYDROLIC Y GEAR 


\LMER; RUB, 
e 

PROHIBI EO RECONOCE BO : MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonan di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

AN 
Nos ACTITUD POSITIVO TA NOS 


FORSA PA SOLUCIONA CADA RETO 
Y CREA OPORTUNIDADNAN NOBO. 


Aña 2023 lo trece hopi cambio pa cada un di nos, y nan 
impacto riba cada un di nos lo ta fuerte. Sin embargo ban 
carga e positivismo cu tur e cambionan aki lo trece cosnan 
bon pa nos, lo crea e progreso y bienestar cu nos 
ciudadanonan merece. Aruba ta un pais bendiciona, y cu fe 
den nos Todopoderoso, nos mester carga e positivismo cu 
tin cosnan grandi nos dilanti. Nos actitud positivo, cu ta 
permiti nos mira e solucion pa cada reto y oportunidad 
nobo den cada situacion. 


AÑA DI UNION Y POSITIVISMO! 


